Amèrica latina

L'Amèrica latina veni custituita dî paisi dû cuntinenti amiricanu chi foru culunizzati di nazzioni latini, (Spagna, Portugallu e Francia), e ntra cui si pàrranu lingui niu-latini: spagnolu, portughisi o francisi. Chistu veni a diri quasi tuttu lu cuntinenti miricanu dû sud stremu nzinu ô Mèssicu, Cubba, e li Antilli.

Ntâ difinizzioni di l'Amèrica latina nun si lìmita nicissariamenti a sta cunnutazzioni linguìstica. Si teni cuntu macari dî carattirìstichi culturali, ètnichi, stòrichi, giogràfichi, riliggiusi, pulìtichi, suciali e ecunòmichi. 

Chissu vali pari pî paisi nnipinnenti e autònumi. Dunca li tirritori francòfuni dû Canadà e dî Stati Uniti nun vennu cunzidirati comu parti di l'Amèrica latina. Poi pi certi pirsuni, li paisi comu Belizi, Surinami e Grenada (chi nun hannu na lingua rumanza comu la sò lingua ufficiali), fannu parti di l'Amèrica latina, ma pi tanti ssi paisi nun vennu catigurazziti pâ stissa manera (viditi la mappa â manu dritta). Pi cunchiùdiri, putemu diri ca la difinizzioni di l'Amèrica latina è assai ambigua ca spissu addipenni ô cuntessu ntra cui stu tèrmini veni usatu.

Catigurìa:Amèrica